turjo4nis/wikipedia-bn-dump-20250701 huggingface dataset:
ঔরিয়া জেলা

ঔরিয়া জেলা () ভারতের উত্তরপ্রদেশ রাজ্যের একটি জেলা এবং ঔরিয়া শহরটি জেলা সদর। এটি উত্তরপ্রদেশের দক্ষিণ-পশ্চিম অংশে অবস্থিত এবং এটি কানপুর বিভাগের অংশবিশেষ।

ইতিহাস 

১৭ই সেপ্টেম্বর ১৯৯৭ সালে ঔরিয়া এবং বিধুনা নামে দুটি তহসিলকে ইটাওয়া জেলা থেকে পৃথক করে ঔরিয়া নামে নতুন জেলাটি গঠিত হয়। এটি জাতীয় সড়ক ১৯ (মুঘল রোড) এর উপরে অবস্থিত। জেলাটি ইটাওয়ার সদর দফতরের ৬৪ কি.মি. পূর্বে এবং কানপুর শহরের ১০৫ কি.মি. পশ্চিমে অবস্থিত।

আধুনিক ইতিহাস 
১৭৬০ সালে রোহিলাদের সহায়তা নিয়ে আহমদ শাহ দুররানি ভারত আক্রমণ করেছিলেন; ১৭৬১ সালে পানিপথের যুদ্ধে মারাঠারা তাদের বাধা দেয়। এই যুদ্ধে মারাঠারা পরাজিত হয়। অন্যান্য মারাঠী সর্দারদের মধ্যে গোবিন্দ রাও পণ্ডিত এই যুদ্ধে প্রাণ হারান।
ভারত ছাড়ার আগে, দুররানি প্রধান দেশের বৃহ্ৎ অঞ্চলগুলি রোহিলা সর্দারদের হাতে দিয়ে যান। ধুন্দে খান পান শিকোহাবাদ, হাফিজ রহমত খানের পুত্র ইনায়াত খান ইটাওয়া জেলাটি পেয়েছিল। এই অঞ্চলটি তখন মারাঠাদের দখলে ছিল এবং সেই অনুসারে ১৭৬২ সালে মোল্লা মহসিন খানের নেতৃত্বে একটি রোহিলা বাহিনী মারাঠাদের কাছ থেকে সেই সম্পত্তি অধিকার করার জন্য যায়। কিশান রাও এবং বালা রাও পণ্ডিতদ্বয় ইটাওয়া শহরের কাছে এই বাহিনীর বিরোধিতা করেছিলেন। তাঁরা পরাজিত হলে আত্মরক্ষার্থে যমুনা পার হয়ে পালিয়ে যেতে বাধ্য হন। মহসিন খান ইটওয়ার দুর্গ অবরোধ করেন; কিছুদিনের মধ্যেই দুর্গাধিপতি আত্মসমর্পণ করেন এবং জেলাটি রোহিলাদের হাতে চলে যায়।

দখলটি অবশ্য প্রথমে নামমাত্র ছিল; জমিদাররা ইনায়াত খানকে রাজস্ব দিতে অস্বীকৃতি জানায় এবং তাদের মাটির দুর্গে সুরক্ষিত থেকে তার কর্তৃত্বকে অস্বীকার করে। রোহিলাদের শক্তিবৃদ্ধি করার জন্য শেখ কুবের ও মোল্লা বাজ খানের নেতৃত্বে প্রচুর সৈন্য এবং অস্ত্রশস্ত্র পাঠানো হয়। অনেক ছোট দুর্গ ধূলিস্যাৎ করা হয়েছিল; কিন্তু যমুনা এলাকার অপর পারে, গিরিখাতের দুর্গে কামাইতের জমিদাররা ইনায়াত খানের কর্তৃত্বকে প্রতিহত করেছিল। এরপরে হাফিজ রহমত ও ইনায়াত খান ব্যক্তিগতভাবে ইটাওয়ায় এসে বিদ্রোহী জমিদারদের বিরুদ্ধে কঠোরভাবে চাপ দেয়। শেষ পর্যন্ত জমিদারেরা একটি বার্ষিক খাজনা দিতে সম্মত হয়েছিল। এরপরে হাফিজ রহমত বারেলি চলে যায়, এবং জেলার সুবিধাজনক স্থানে রোহিলা সেনা ছাউনি স্থাপন করা হয়েছিল।

জনসংখ্যার উপাত্ত 
২০১১ সালের আদমশুমারি অনুসারে আওরইয়া জেলার জনসংখ্যা ১,৩৭২,২৮৭; যা সোয়াজিল্যান্ড বা মার্কিন যুক্তরাষ্ট্রের হাওয়াই এর জনসংখ্যার প্রায় সমান। জনসংখ্যার দিক দিয়ে এটি ভারতে ৩৫৭তম স্থানে (মোট ৬৪০ জেলার মধ্যে) রয়েছে। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৬.৩% ছিল। ঔরিয়াতে প্রতি ১০০০ জন পুরুষের বিপরীতে ৮৬৪ জন মহিলা (লিঙ্গ অনুপাত) রয়েছে এবং সাক্ষরতার হার ৮০.২৫%।

তথ্যসূত্র

বহিঃসংযোগ 
 

 
উত্তরপ্রদেশের জেলা
ঝাঁসি জেলা

ঝাঁসি জেলা উত্তর ভারতের উত্তরপ্রদেশ রাজ্যের একটি জেলা। ঝাঁসি শহরটি জেলা সদর দপ্তর। জেলাটির উত্তরে জালৌন জেলা, পূর্বে হামিরপুর জেলা এবং মাহোবা জেলা, দক্ষিণে মধ্যপ্রদেশ রাজ্যের টিকমগড় জেলা, দক্ষিণ-পশ্চিম ললিতপুর জেলা এবং পূর্বে মধ্যপ্রদেশের দাতিয়া এবং ভিন্দ জেলা  রয়েছে। ললিতপুর একটি সংকীর্ণ রাস্তা দিয়ে ঝাঁসির সঙ্গে যুক্ত। এখানকার জনসংখ্যা ১৯,৯৮,৬০৩ (২০১১ আদমশুমারি)। ললিতপুর জেলা, যেটি দক্ষিণে পার্বত্য অঞ্চলে বিস্তৃত, ১৮৯১ সালে ঝাঁসি জেলাতে যুক্ত হয়েছিল, এবং ১৯৭৪ সালে আবার তাকে একটি পৃথক জেলা তৈরি করা হয়।

ইতিহাস
১৮৬১ সালে স্বাধীন ঝাঁসিকে গোয়ালিয়র রাজ্যের সাথে সংযুক্ত করা হয়েছিল এবং জেলার রাজধানী ঝাঁসি নওয়াবাদ (ঝাঁসি পুনরায় প্রতিষ্ঠিত) নামক "সেনানিবাস" (সামরিক শিবির)বিহীন একটি গ্রামে স্থানান্তরিত করা হয়। ঝাঁসি (পুরানো শহর) গোয়ালিয়র রাজ্যের একটি "সুবা"র (প্রদেশ) রাজধানী হয়ে ওঠে, তবে ১৮৮৬ সালে গোয়ালিয়র দুর্গ এবং নিকটস্থ মোরার সেনানিবাসের বিনিময়ে আগ্রা ও আউধের সংযুক্ত প্রদেশের জেলা হিসাবে ব্রিটিশ শাসনের অধীনে ফিরে আসে। (এটি গোয়ালিয়ের মহারাজাকে দেওয়া হয়েছিল, তবে আঞ্চলিক অদলবদলের ফলে ১৮৮৬ সালে ব্রিটিশদের অধীনে আসে।) ১৯০১ সালে ঝাঁসির জনসংখ্যা ছিল প্রায় ৫৫,০০০ এবং ১৮৯১ সালে ঝাঁসি জেলার জনসংখ্যা ছিল প্রায় ৪০৭,০০০।

ভূগোল

বেশ কয়েকটি রেললাইন জেলাতে পরিষেবা দেয়। ঝাঁসি জেলার দক্ষিণে বুন্দেলখণ্ড পার্বত্য অঞ্চল অবস্থিত, যা বিন্ধ্য পর্বতমালা থেকে ঢালু হয়ে এসেছে। জেলাটি বুন্দেলখণ্ডের সমতল ভূমি নিয়ে গঠিত, মার নামে পরিচিত গভীর কালো মাটি এর বিশেষত্ব, এবং এই মাটিতে খুব ভালো তুলা চাষ হয়। তিনটি প্রধান নদী, পহুজ, বেতোয়া এবং ধাসান এই জেলার মধ্যে দিয়ে বয়ে গেছে।

ঝাঁসি জেলার প্রধান শহর হ'ল ঝাঁসি। অন্যান্য শহরগুলি হল - মৌরানীপুর, গারৌথা, মথ, বাবিনা, চিরগাঁও, সমথর গুড়সরাই এরিক ইত্যাদি।

জনসংখ্যার উপাত্ত

ভারতের জনগণনা অনুসারে ঝাঁসি জেলার জনসংখ্যা ১,৯৯৮,৬০৩, স্লোভেনিয়া বা মার্কিন যুক্তরাষ্ট্রের নিউ মেক্সিকোর জনসংখ্যার প্রায় সমান। জনসংখ্যার ভিত্তিতে ভারতে এর স্থান ২৩১তম (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৪.৫৪% ছিল। ঝাঁসির প্রতি ১০০০ জন পুরুষের জন্য ৮৯০ জন মহিলা রয়েছে (যৌন অনুপাত), এবং সাক্ষরতার হার ৬৯.৬৮%।

২০১১ সালের ভারতের আদমশুমারি অনুযায়ী, জেলার জনসংখ্যার ৯৮.৭৬% লোক প্রধানত হিন্দিতে এবং ০.৫০% উর্দুতে কথা বলে।

তথ্যসূত্র

বহিঃসংযোগ
 

উত্তরপ্রদেশের জেলা
ঝাঁসি জেলা
রেজিনগর রেলওয়ে স্টেশন

রেজিনগর রেলওয়ে স্টেশন	 পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার রেজিনগর, বেলডাঙা II সিডি ব্লকে অবস্থিত। এই স্টেশনটি স্টেশনের পার্শ্ববর্তী এলাকায় ছাড়া রেজিনগরে  রেল পরিষেবা প্রদান করে থাকে। কয়েকটি বৈদ্যুতিক একাধিক পরিবহন (ইএমইউ) এবং লালগোলা যাত্রীবাহী ট্রেন রেজিনগর রেলওয়ে স্টেশনে চলাচল করে। শিয়ালদা এবং রেজিনগর রেলওয়ে স্টেশন দূরত্ব ১৫৯ কিলোমিটার।

অবস্থান 
রেজিনগর রেলওয়ে স্টেশন মুর্শিদাবাদ জেলার রেজিনগর, বেলডাঙা II সিডি ব্লকে অবস্থিত। এই স্টেশন থেকে পরবর্তী স্টেশন হল - বেলডাঙা রেলওয়ে স্টেশন এবং পূর্ববর্তী স্টেশন হল সিরাজনগর হল্ট রেলওয়ে স্টেশন।

ইতিহাস 
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল।
শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
 
১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।

পরিকাঠাম  
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। রেজিনগর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

রেজিনগর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ

২০০৪ সালে রেজিনগর রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।

রেল পরিষেবা  
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।

প্রশাসন ও  নিরাপত্তার ব্যবস্থা 
রেজিনগর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র 

মুর্শিদাবাদ জেলার রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বেলডাঙা রেলওয়ে স্টেশন

বেলডাঙা রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার রেজিনগর, বেলডাঙায় জাতীয় সড়ক ৩৪ এর নিকট অবস্থিত। এই স্টেশনটি স্টেশনের পার্শ্ববর্তী এলাকায় ছাড়া বেলডাঙা রেল পরিষেবা প্রদান করে থাকে। কয়েকটি বৈদ্যুতিক একাধিক পরিবহন (ইএমইউ) এবং হাজারদুয়ারী এক্সপ্রেস, ভাগীরথী এক্সপ্রেস সহ মোট ৩৪ টি ট্রেন বেলডাঙ্গা রেলওয়ে স্টেশনে চলাচল করে।  শিয়ালদা এবং বেলডাঙ্গার দূরত্ব ১৬৮ কিলোমিটার (১০৪ মাইল)।

অবস্থান 
বেলডাঙা রেলওয়ে স্টেশন  মুর্শিদাবাদ জেলার রেজিনগর, বেলডাঙায় জাতীয় সড়ক ৩৪ এর নিকট অবস্থিত। এই স্টেশন থেকে পরবর্তী স্টেশন হল - ভাবতা রেলওয়ে স্টেশন এবং পূর্ববর্তী স্টেশন হল রেজিনগর রেলওয়ে স্টেশন।

ইতিহাস 
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল।
শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
 
১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।

পরিকাঠামো  
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বেলডাঙা রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনের ৩ নম্বর প্ল্যাটফর্মের পাশে গাড়ি রাখার ব্যবস্থা করা হয়েছে।

বেলডাঙা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

বৈদ্যুতীকরণ

২০০৪ সালে বেলডাঙা রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।

রেল পরিষেবা  
এই স্টেশনটি স্টেশনের পার্শ্ববর্তী এলাকায় ছাড়া বেলডাঙা রেল পরিষেবা প্রদান করে থাকে। এই স্টেশনের দ্বারা শিয়ালদহ এবং  হাজারদুয়ারী এক্সপ্রেস ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।

প্রশাসন ও  নিরাপত্তার ব্যবস্থা 
বেলডাঙা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

তথ্যসূত্র 

মুর্শিদাবাদ জেলার রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
কাজাখস্তানে হিন্দুধর্ম

মূলত ইসকন অনুসারীরা এবং ভারত থেকে আগত প্রবাসী হিন্দুরা কাজাখস্তানে হিন্দু ধর্মের প্রতিনিধিত্ব করে। কাজখস্তানে সরাসরি হিন্দু ধর্মকে স্বীকৃত ধর্ম নয়। একটি অনুমান অনুসারে কাজাখস্তানে প্রায় ৫০০ হরে কৃষ্ণভক্ত রয়েছে। এআরডিএ'র তথ্যানুসারে অনুসারে ২০১০ সালে কাজাখস্তানে প্রায় ৮০১ হিন্দু ছিল।

কাজাখস্তানে সম্প্রদায় 
মধ্য এশিয়ার ভারতীয় সম্প্রদায়টি মূলত ছাত্র, ব্যবসায়ী, শ্রমিক এবং ভারতীয় বা বিদেশী সংস্থার প্রতিনিধি/কর্মচারী নিয়ে গঠিত। এতে পরিচালক, উদ্যোক্তা এবং ব্যবসায়ীদের সম্মানজনক উপস্থিতি রয়েছে।

২,৭৩২ মোট অভিবাসীর মধ্যে ১,১২৭ জন কাজাখস্তানে অবস্থান করছে যার মধ্যে ৯০০ জন মেডিকেল শিক্ষার্থী। ইস্পাত ইন্টারন্যাশনালের মাধ্যমে প্রায় ১২৭ জন শ্রমিক/পরিচালক নিযুক্ত আছেন, এটি সোভিয়েত যুগের ইস্পাত কারখানা, যা এনআরআই ব্যবসায়ী শ্রী এলএন মিত্তাল গ্রহণ করেছিলেন। বর্তমানে ভারতীয় পরিচালনায় ইস্পাত কারমেট নামে পরিচিত এই কারখানাটি একটি বড় সাফল্যের গল্প।

ভারতীয়রা অন্যান্য বাণিজ্যিক কার্যক্রম এবং ফার্মাসিউটিক্যালসের ক্ষেত্রেও গুরুত্বপূর্ণ ভূমিকা পালন করে। ইস্পাত কারমেট ছাড়াও, নিম্নলিখিত ভারতীয় সংস্থাগুলোর কাজাখস্তানে প্রতিনিধি রয়েছে - অজন্ত ফার্মা লিমিটেড, ডাঃ রেড্ডির ল্যাবস, র্যানব্যাক্সি, কোর, লুপিন, আইপিসিএ এবং ইউএসভি। এছাড়াও, কাজাখস্তানে মোবাইল হিটিং ইউনিট স্থাপনের একটি প্রকল্প আইটিইসিটির অর্থায়নে চালু করা হয়েছে।

আলমাটিতে ভারতীয় সংস্কৃতি কেন্দ্র ভারতীয় সংস্কৃতি উপস্থাপনে বেশ সক্রিয়। ইতোমধ্যে কাজাখস্তানে বেশ কয়েকটি ভারতীয় সাংস্কৃতিক উৎসব অনুষ্ঠিত হয়েছে।

কমিটি মনে করে, মধ্য এশিয়ায় ভারতীয় সম্প্রদায় তার কৌশলগত এবং অর্থনৈতিক গুরুত্ব বিবেচনায় বাড়তে বাধ্য। কমিটির সুপারিশগুলো এই অঞ্চলে মুত্তাতিস মুন্ডানিসকেও প্রয়োগ করবে।

কাজাখস্তানে ইসকন 
কাজাখস্তান ২০০২ বিশ্বব্যাপী ধর্মীয় সংবাদে অফিসিয়াল ধর্ম হিসাবে হিন্দু ধর্মের এক রূপ হরে কৃষ্ণকে স্বীকৃতি দিয়েছে। 

হরে কৃষ্ণ সম্প্রদায়ের বর্তমানে তাদের বর্তমানে নিবন্ধিত ১০টি সম্প্রদায়ের মধ্যে মাত্র দুটি রয়েছে: আস্তানা এবং বাণিজ্যিক রাজধানী আলমাটিতে - ৫০-এর বেশি সদস্য রয়েছে।

ত্রিশ হরে কৃষ্ণ পরিবার, যাদের বেশিরভাগ কাজাখ নাগরিক, আলমাটিতে প্রায় ৬০টি গ্রীষ্মের কুঁড়েঘরে বাস করত।

জমি বাজেয়াপ্ত মামলা দায়ের করার আগে হরে কৃষ্ণরা করসাই আখিমাত কর্তৃপক্ষের সাথে উত্তেজনাপূর্ণ সম্পর্কের কথা জানিয়েছিল, তারা বিশ্বাস করে যে ফলশ্রুতিতে এই সম্প্রদায়টি বার বার তদারকির শিকার হয়। ২০০৪ সালে হরে কৃষ্ণ সম্প্রদায় পুলিশ, দমকল সুরক্ষা পরিষেবা, স্যানিটারি এজেন্সি, পরিবেশ সুরক্ষা সংস্থা, এবং ভূমি কমিটিসহ বিভিন্ন সরকারি সংস্থা দ্বারা এগারোটি পরিদর্শনের বিষয় ছিল এবং পরবর্তীতে বিভিন্ন লঙ্ঘনের জন্য জরিমানা করা হয়। মার্কিন পররাষ্ট্র দফতরের মতে, হরে কৃষ্ণরা বেশ কয়েকটি লঙ্ঘন স্বীকার করেছে, যা তারা সংশোধন করার চেষ্টা করেছিল, তবে বলেছিল যে তাদের প্রতিবেশীদের চেয়ে তাদের আরও নিরীক্ষণ করা হয়েছিল।

সম্প্রতি, কাজাখ সরকারের অবৈধভাবে নির্মিত ইসকন মন্দির ধ্বংস করার সিদ্ধান্তের ফলে একটি বড় বিতর্ক সৃষ্টি হয়েছে।

তথ্যসূত্র

বহিঃসংযোগ 

 
এশিয়ায় হিন্দুধর্ম
মধ্যপ্রাচ্যে হিন্দুধর্ম
দেশ অনুযায়ী হিন্দুধর্ম
কাজাখস্তানে ধর্ম
পূর্ব তিমুরের খেলাধুলা

পূর্ব তিমুর তুলনামূলকভাবে নতুন একটি দেশ। বিশ্বের অন্যতম দরিদ্র দেশ হওয়ার ফলে এদেশে পেশাদার পর্যায়ে ক্রীড়াবিষয়ক কার্যক্রম খুবই সীমিত। তবুও তারা একাধিক আন্তর্জাতিক ক্রীড়া প্রতিযোগিতায় অংশ নিচ্ছে।

আন্তর্জাতিক ক্রীড়া সংস্থা   
পূর্ব তিমুর বেশ কয়েকটি আন্তর্জাতিক খেলাধুলা সমিতির অংশ, যার মধ্যে অন্যতম হচ্ছে আন্তর্জাতিক অলিম্পিক কমিটি (আইওসি)। পূর্ব তিমোরেস অলিম্পিক কমিটি (সিওটিএল) নামে পূর্ব তিমুরকে আইওসি বোর্ড স্বীকৃতি প্রদান করেছে। আইওসি পূর্ব তিমুরের চার সদস্যের একটি প্রতীকী দলকে ২০০০ গ্রীষ্মকালীন অলিম্পিক গেমসে "স্বতন্ত্র অলিম্পিক অ্যাথলেট" হিসেবে অংশগ্রহণের অনুমতি দেয়। পরবর্তীতে ফেদারেসাও তিমর-লেস্তে দে আতলেতিসমো হিসেবে আন্তর্জাতিক অ্যাথলেটিক্স ফেডারেশনে (আইএএএফ) যোগদান করে। ফেদারেসাও দে ব্যাডমিন্টন দে তিমর-লেস্তে এপ্রিল ২০০৩ সালে আন্তর্জাতিক ব্যাডমিন্টন ফেডারেশনে (আইবিএফ) যোগদান করে। ইউনিয়ন সাইক্লিস্ট ইন্টারন্যাশনালে পূর্ব তিমুর সাইক্লিং ফেডারেশন হিসেবে যোগদান করে। আন্তর্জাতিক ভারোত্তোলন ফেডারেশনে কনফেদারেসাও দে দেসপোর্তিভো দে তিমর-লেস্তে নামে যোগদান করে। পূর্ব তিমুর আন্তর্জাতিক টেবিল-টেনিস ফেডারেশনেরও (আইটিটিএফ) একটি সদস্য। ২০০৫ সালের সেপ্টেম্বরে, ফিফায় পূর্ব তিমুরের জাতীয় ফুটবল দল যোগদান করে। ২০১৩ সালে, পূর্ব তিমুরের জাতীয় বাস্কেটবল দল ফিবাতে যোগদান করে।

আন্তর্জাতিক প্রতিযোগীটায় অংশগ্রহণ 
ইতোমধ্যে পূর্ব তিমুর একাধিক আন্তর্জাতিক ক্রীড়া প্রতিযোগিতায় অংশ নিয়েছে। যদিও ক্রীড়াবিদরা এপর্যন্ত কোন পদক জয়লাভ করতে পারেননি, পূর্ব তিমুরের ক্রীড়াবিদরা ২০০৩ সালে ভিয়েতনামে অনুষ্ঠিত ২০০৩ দক্ষিণ-পূর্ব এশীয় গেমসে দক্ষিণ- পূর্ব এশীয় ক্রীড়াবিদদের সাথে প্রতিযোগিতা করার সুযোগ পেয়েছিল। ২০০৩ সালের ভিয়েতনামে অনুষ্ঠিত এশিয়ান প্যারালিম্পিকস গেমসেও পূর্ব তিমুর একটি ব্রোঞ্জ পদক জয়লাভ করতে সমর্থ হয়েছিল। এথেন্সে অনুষ্ঠিত ২০০৪ অলিম্পিক গেমসে ছয়জন ক্রীড়াবিদ তিনটি খেলায় অংশ নিয়েছিল; যেগুলো হচ্ছে: অ্যাথলেটিকস, ভারোত্তোলন এবং বক্সিং। ২০০৫ সালে, পূর্ব তিমুর আরনিসে অনুষ্ঠিত দক্ষিণ-পূর্ব এশীয় গেমসে তিনটি পদক জয়লাভ করেছিল। পূর্ব তিমুর প্রথম লসোফনি গেমসে প্রতিযোগী দেশগুলোর মধ্যে অন্যতম ছিল, যেখানে মহিলা ভলিবল দল ব্রোঞ্জ পদক জয়লাভ করেছিল; উক্ত প্রতিযোগিতা তিনটি দলের মধ্যে হয়েছিল এবং পূর্ব তিনটি ম্যাচেই হেরেছিল। ৩০শে অক্টোবর ২০০৮ সালে, পূর্ব তিমুর এক ফুটবল ম্যাচে কম্বোডিয়ার বিপক্ষে ২–২ ড্র করে প্রথম আন্তর্জাতিক পয়েন্ট অর্জন করেছিল।

তথ্যসূত্র 

পূর্ব তিমুর
পূর্ব তিমুর এর আন্তর্জাতিক খেলাধুলা
পূর্ব তিমুরের খেলাধুলা
ফেডারেলও টিমোর-লেস্টে ডি অ্যাটলেটিজো
পূর্ব তিমুর সাইক্লিং ফেডারেশন
ফেডারেলও ডি ব্যাডমিন্টন ডি টিমর-লেস্টে
পূর্ব তিমুরের জাতীয় ফুটবল দল ফিফায়
পূর্ব তিমুরের সংস্কৃতি
জালৌন জেলা

জালৌন জেলা ভারতের উত্তরপ্রদেশ রাজ্যের একটি জেলা। জালৌন শহর, যা ছিল মারাঠা শাসকের পূর্ব সদর দফতর, তার নামানুসারে জেলার নামকরণ করা হয়েছে, তবে জেলার প্রশাসনিক সদর দফতর ওরাইতে। জেলার অন্যান্য বড় শহর হল - কোঞ্চ, কলপি এবং মাধোগড়।

ভূগোল
জালৌন জেলা ঝাঁসি বিভাগের একটি অংশ। জেলাটি ৪,৫৬৫  বর্গ কিলোমিটার জায়গা জুড়ে রয়েছে। এখানকার জনসংখ্যা ১,৬৮৯,৯৭৪ জন এবং প্রতি বর্গ কিলোমিটারে জনসংখ্যার ঘনত্ব ৩৭০ জন (২০১১ আদমশুমারি)।

জেলাটি সম্পূর্ণরূপে বুন্দেলখণ্ডের এর সমভূমিতে অবস্থিত, এবং এই জেলার প্রায় সমস্তটাই যমুনা নদী এবং তার উপনদী দিয়ে ঘেরা। যমুনা নদী জেলার উত্তরের সীমানা তৈরি করেছে, এর উপনদী বেতোয়া, জেলার দক্ষিণ সীমানা গঠন করেছে, এবং পহুজ, পশ্চিমের সীমানা গঠন করেছে। কেন্দ্রীয় অঞ্চলটি এইভাবে আবদ্ধ কর্ষিত জমিগুলির একটি মৃত স্তর, গাছ প্রায় নেই এবং অল্প কিছু গ্রাম আছে। দক্ষিণ অংশটিতে চাষের জমি আছে। নন নদী জেলার মাঝখান দিয়ে প্রবাহিত হয়েছে, অসংখ্য ছোট ছোট নালা তাকে পুষ্ট করে।

এটাওয়া এবং কানপুর গ্রামীণ জেলা উত্তরে যমুনার অপর পাড়ে অবস্থিত, হামিরপুর জেলা পূর্ব এবং দক্ষিণ-পূর্বে অবস্থিত, ঝাঁসি জেলা দক্ষিণ-পূর্বে অবস্থিত, মধ্যপ্রদেশের ভিন্ড জেলাপাহুজ নদীর ওপারে পশ্চিম দিকে অবস্থিত।

ক্রমবর্ধমান খরার কারণে বুন্দেলখণ্ড অঞ্চলটি অতীব দুর্দশাগ্র্রস্ত অবস্থার মধ্যে পড়েছে। কিছু কৃষক পুকুর খনন করে এবং ফসল পরিবর্তন করে মানিয়ে নিচ্ছে, অন্যরা শহরে চলে যাচ্ছে বা আত্মহত্যা করছে।

অর্থনীতি
২০০৬ সালে পঞ্চায়েতি রাজ মন্ত্রক দেশের ২৫০টি সবচেয়ে পিছিয়ে পড়া জেলাগুলির মধ্যে জালৌন একটি বলে ঘোষণা করেছে (মোট ৬৪০ জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে।

জনসংখ্যার উপাত্ত

২০১১ সালের আদমশুমারি অনুসারে জালৌন জেলার জনসংখ্যা ১,৬৭০,৭১৮ জন, গিনি-বিসাউ বা মার্কিন যুক্তরাষ্ট্রের আইডাহোর জনসংখ্যার প্রায় সমান। জনসংখ্যারভিত্তিতে এটি ভারতে ২৯৬তম স্থান পেয়েছে (মোট ৬৪০টি জেলার মধ্যে)  জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৪.৮৭% ছিল। জালৌনে প্রতি এক হাজার পুরুষের জন্য ৮৬৫ মহিলা (যৌন অনুপাত) রয়েছে, এবং সাক্ষরতার হার ৭৫.১৬%। ২০১১ সালের আদমশুমারির প্রকাশিত প্রতিবেদন অনুসারে জেলার বৃহত্তম শহর হল ওরাই, এরপরে কোঞ্চ।

২০১১ সালে ভারতের আদমশুমারি অনুসারে, জেলার ৯৮.৬৬% জনগণ তাদের প্রথম ভাষা হিসাবে হিন্দি এবং ১.৩০% উর্দুতে কথা বলে।

আরও দেখুন
জগমনপুর, কানার

তথ্যসূত্র

বহিঃসংযোগ

Jalaun District on Bundelkhanddarshan.com 
 

উত্তরপ্রদেশের জেলা
জালৌন জেলা
কারাকালপাক ভাষা

কারাকালপাক হলো কারাকালপাকস্তানে কারাকলাপাক জাতি দ্বারা ব্যবহৃত একটি তুর্কীয় ভাষা। এটি দুটি উপভাষায় বিভক্ত, উত্তর-পূর্ব করাকালপাক এবং দক্ষিণ-পূর্ব কারাকালপাক। ভাষাটি প্রতিবেশী কাজাখ এবং উজবেক ভাষার পাশাপাশি বিকাশ লাভ করেছে, এবং স্পষ্টতই উভয় ভাষা দ্বারা প্রভাবিত হয়েছে। শ্রেণীগতভাবে কারাকালপাক তুর্কীয় ভাষাপরিবারের কিপচাক শাখার অন্তর্ভুক্ত, ফলে এটি কাজাখ ভাষার সাথে ঘনিষ্ঠভাবে সম্পর্কিত এবং এই দুই ভাষার মধ্যে আংশিকভাবে পারস্পরিক বোধগম্যতা রয়েছে।

শ্রেণীকরণ 
কারাকালপাক তুর্কীয় ভাষাপরিবারের কিপচাক শাখার সদস্য, যার মধ্যে রয়েছে তাতার, কুমিক, নোগাই এবং কাজাখ ভাষা। উজবেক ভাষার সান্নিধ্যের কারণে কারাকালপাকের অধিকাংশ শব্দ এবং ব্যাকরণ উজবেক দ্বারা প্রভাবিত হয়েছে। তুর্কি ভাষার মতো কারাকলাপকে স্বরসঙ্গতি ঘটে, রূপগতভাবে এটি সংশ্লেষণাত্নক এবং এই ভাষাটির কোন ব্যাকরণগত লিঙ্গ নেই। এই ভাষাটির পদক্রম সাধারণত কর্তা–কর্ম–ক্রিয়া।

ভৌগোলিক বন্টন 
কারাকালপাক মূলত উজবেকিস্তানের কারাকালপাকস্তান স্বায়ত্তশাসিত প্রজাতন্ত্রে ব্যবহৃত হয়। এছাড়া আফগানিস্তানের প্রায় ২ হাজার মানুষ এবং রাশিয়া, কাজাখস্তান, তুরস্ক এবং বিশ্বের অন্যান্য অঞ্চলে ছোট ছোট প্রবাসীগোষ্ঠীতে কারাকালপাক ভাষা ব্যবহৃত হয়। ভাষাটি কারাকালপাক স্বায়ত্তশাসিত প্রজাতন্ত্রে সরকারী মর্যাদা পেয়েছে।

উপভাষা 
এথনোলগ করাকলাপকের দুটি উপভাষা শনাক্ত করেছে: উত্তর-পূর্ব এবং দক্ষিণ-পশ্চিম। জার্মান ভাষাবিদ কার্ল হাইনরিখ মেঞ্জেস ফার্গানা উপত্যকায় কথিত তৃতীয় সম্ভাব্য উপভাষার উল্লেখ করেছেন। উত্তর-পশ্চিম উপভাষার/ʃ/দক্ষিণ-পশ্চিম উপভাষায়/tʃ/হয়েছে।

ধ্বনিতত্ত্ব

ব্যঞ্জনধ্বনি 
কারাকালপাকে ২১টি ব্যঞ্জনস্বনিম ছাড়াও বিদেশি শব্দের জন্য আরও ৪টি নিয়মিতভাবে ব্যবহৃত ব্যঞ্জনস্বনিম। বিদেশী ধ্বনিগুলো বন্ধনীতে দেখানো হয়েছে।

স্বরধ্বনি

স্বরসঙ্গতি 

কারাকালপাকে স্বরসঙ্গতি অন্যান্য তুর্কীয় ভাষার মতোই ঘটে থাকে। রুশ বা অন্যান্য ভাষাগুলোর কাছ থেকে নেওয়া শব্দগুলো স্বরসঙ্গতির নিয়মগুলো না মানলেও নিম্নলিখিত নিয়মগুলো সাধারণত প্রয়োগ হয়ে থাকে:

শব্দভাণ্ডার

ব্যক্তিবাচক সর্বনাম 
মেন আমি, সেন আপনি/তুমি, ওল তিনি/সে/এটা/সেটা, বিজ আমরা, সিজ আপনারা/তোমরা, ওলার তারা।

সংখ্যা 
বির ১, একি ২, উশ ৩, তোর্ত ৪, বেস ৫, আলতি ৬, জেতি ৭, সেগিজ ৮, তোয়িস ৯, ওন ১০, জুজ ১০০, মিন ১০০০

লিখন পদ্ধতি 

কারাকালপাক ভাষা ১৯২৮ সাল অবধি আরবি ও ফার্সি লিপিতে এবং ১৯২৮ সাল থেকে ১৯৪০ সাল অবধি লাতিন লিপিতে (অতিরিক্ত অক্ষর সহ) লেখা হতো। এর পরবর্তী কাল থেকে ভাষাটি সিরিলীয় লিপিতে লেখা হয়। ১৯৯১ সালে উজবেকিস্তানের স্বাধীনতার পরে সিরিলীয় বর্জন করে লাতিন বর্ণমালায় ফিরে যাওয়ার সিদ্ধান্ত নেওয়া হয়েছিল। বর্তমানে লাতিন লিপির ব্যবহার তাশখন্দে বহুল পরিমাণে হলেও, কারাকালপাকস্তানে এর প্রবর্তন ধীরে ধীরে হচ্ছে। নতুন কারাকালপাক বর্ণমালায় ২০১৬ সালে সর্বশেষ যে পরিবর্তন করা হয়েছিল তা হলো ঊর্ধকমা সহ বর্ণগুলোর পরিবর্তে বর্ণের উপরে ঊর্ধ্ব কিলক চিহ্ন ব্যবহার।

 সিরিলীয় বর্ণমালার যে বর্ণগুলোর সমতুল্য বর্ণ লাতিন বর্ণমালায় নেই সেগুলো তারা চিহ্ন দিয়ে চিহ্নিত করা হয়েছে।
 ২০০৯ এর আগে C বর্ণটিকে TS হিসাবে লেখা হতো; I এবং I''' বর্ণগুলো বিন্দুসহ এবং বিন্দুবিহীন I'' দ্বারা লেখা হতো।

গ্রন্থপঞ্জি

তথ্যসূত্র 

উজবেকিস্তানের ভাষা
রাশিয়ার ভাষা
কাজাখস্তানের ভাষা
সংযোগাত্মক ভাষা
কিপচাক ভাষাসমূহ
তুর্কীয় ভাষাসমূহ
হামনা বিনতে জাহাশ

হামনা বিনতে জাহাশ মুহাম্মাদের একজন নারী সাহাবা ও নিকটাত্মীয়া ছিলেন। তিনি মুহাম্মাদ এর ফুফাত বোন ও অন্য দিকে শ্যালিকা ছিলেন। তার বোন  জয়নব বিনতে জাহাশ কে মুহাম্মাদ (সা:) বিবাহ করেছিলেন।

নাম ও বংশ পরিচয় 
হামনা বিনতে জাহাশ মুহাম্মাদ এর ফুফু উমাইমা বিনতে আবদুল মুত্তালিবের কন্যা ছিলেন। তার বিখ্যাত পরিবারের সদস্য হলঃ

 আবদুল্লাহ ইবনে জাহাশ - তার ভাই ছিলেন 
 হাবিবা বিনতে জাহাশ
 জয়নব বিনতে জাহাশ - তার বোন ছিলেন ও মুহাম্মাদের স্ত্রী

এবং প্রখ্যাত সাহাবী মুসআব ইবন উমাইর তার প্রথম স্বামী ছিলেন। তার স্বামী মক্কার বিত্তবান পরিবারের এক সুদর্শন যুবক ছিলেন।

ইসলাম গ্রহণ ও হিজরত 
মক্কায় ইসলামের প্রাথমিক পর্বে যে সকল মহিলা ইসলাম গ্রহণ করে হামনা বিনতে জাহাশ তাদের একজন। তাদের পরিবারের সকলেই ইসলাম গ্রহণ করে। মক্কায় তাঁদের উপর কুরাইশদের অত্যাচার মাত্রাছাড়া রূপ ধারণ করলে তাঁরা সকলেই মদীনায় হিজরত করেন। 

হিজরতকারী পুরুষরা হলেন :

আবদুল্লাহ ইবনে জাহাশ - হামনার ভাই
আবু আহমাদ - হামনার ভাই
উকাশা ইবনে মিহসান
শুজা
উকবা
ওয়াহাবের দুই পুত্র
 নাম অজানা একজন

হিজরতকারী নারীরা হলেন :

জয়নব বিনত জাহাশ
হাবীবা বিনতে জাহাশ,
জুযামা বিনতে জানদাল
উম্মে কায়স বিনতে মিহসান,
উম্মে হাবীবা বিনতে ছুমামা,
উমাইয়া বিনতে রুকাইস,
সাখবার বিনতে তামীম ও
হামনা বিনতে জাহাশ ।

মদিনায় আসার পর হামনা বিনতে জাহাশ ও অন্য ঈমানদার মহিলারা আল্লাহ ও তার রাসূলের সন্তুষ্টি অর্জনের জন্য জ্ঞান চর্চা ও বিতরণ শুরু করেন। এখানেই  হামনা মুসআব এর কোলে কন্যা সন্তান যয়নাব বিনতে মুসআব জন্মগ্রহণ করে।

যুদ্ধে অংশ গ্রহণ 
মুহাম্মাদ এর মদিনার জীবনে বিভিন্ন যুদ্ধে হামনা বিনতে জাহাশের ভূমিকা ছিল অত্যন্ত প্রশংসিত। উহুদ যুদ্ধের সময় হামনা বিনতে জাহাশ আরো কিছু মুসলিম নারীদের সঙ্গে যুদ্ধে অংশগ্রহণ করেন। তারা বিভিন্ন আহত ও তৃষ্ণার্ত যোদ্ধাদের পানি পান করেছেন ও সেবা-শুশ্রূষা করেছেন।

এ যুদ্ধের প্রত্যক্ষদর্শী হযরত কাব ইবনে মালিক বলেন: 

উহুদ যুদ্ধে হামনা বিনতে জাহাশের স্বামী মুসআব ইবনে উমাইর,তার ভাই আবদুল্লাহ ইবনে জাহাশ ও তার মামা হামযা ইবনে আব্দুল মুত্তালিব সহ আরো ৬৭ জন মুসলিম শহীদ হন। হামনা তার স্বামী মৃত্যুবরণ করার পরে ভেঙ্গে পরেন। অতপর হামনা বিনতে জাহাশ প্রখ্যাত সাহাবী তালহা ইবনে উবাইদুল্লাহকে বিয়ে করেন। এই তালহা ইবনে উবাইদিল্লাহ ঔরসে ছেলে সন্তান মুহাম্মাদ ইবনে তালহা  ও ইমরান ইবনে তালহা জন্ম গ্রহণ করেন। পরবর্তী জীবনে এই দুইজন একনিষ্ঠ যোদ্ধা ও আল্লাহ্‌ প্রেমিক হয়ে উঠেন।

উহুদ যুদ্ধের পর খায়বারের যুদ্ধেও হামনা অংশগ্রহণ এবং সেখান থেকে সেখানে উতপাদিত ফসল থেকে ৩০ ওয়াসাক রাসূল  তার জন্য নির্ধারণ করে দেন।

চারিত্রিক গুণাবলী 
হামনার বিনতে জাহাশ সন্তানদের প্রতি তিনি ছিলেন দারুণ স্নেহশীল। এইজন্য তার সন্তানেরা পরবর্তীতে ধার্মিক ব্যক্তিতে পরিণত হয়েছিলেন। উম্মুল মুমিনীন আয়িশার পূতপবিত্র চরিত্রে কলঙ্ক আরোপের ঘটনায় যারা বিভিন্নভাবে জড়িত পড়েছিলেন তাদের মধ্যে হামনা বিনতে জাহাশ সহ আবদুল্লাহ ইবনে উবাই, যায়দ ইবনে রিফাআ, মিসতাহ ইবনে উছাছা, হাসসান ইবনে সাবিত প্রমুখ ছিলেন। হামনা ভুলবশত কিছু মানবিক দুর্বলতা কারণে এই ঘটনায় জড়িয়ে পরেন। পরবর্তীতে আয়িশা এই ঘটনায় হামনা সম্পর্কে বলেন,
 যেহেতু আমার সতীনদের মধ্যে একমাত্র তাঁর বোন যয়নাব ছাড়া আর কেউ আমার সমকক্ষতার দাবীদার ছিলেন না, তাই তিনি তাঁর বোনের কল্যাণের উদ্দেশ্যে আমার প্রতিপক্ষের ভূমিকায় অবতীর্ণ হন এবং ফিতনায় জড়িয়ে পড়েন।

মৃত্যু 
হামনা বিনতে জাহাশের মৃত্যু সন সম্পর্কে সঠিক তথ্য জানা যায়না। তবে ঐতিহাসিকগণ একমত রয়েছেন যে,তিনি ২০ হিজরির পরেও জীবিত ছিলেন।

তথ্যসূত্র

নারী সাহাবা
উহুদ যুদ্ধে অংশগ্রহণকারী সাহাবা